НАСТАВНИ МАТЕРИЈАЛ ЗА 5. РАЗРЕД, СРПСКИ ЈЕЗИК И КЊИЖЕВНОСТ (25.5-29.5.2020.)



1. У понедељак, 25.05. погледати РТС час на коме ће се обнављати и вежбати служба речи у реченици ( није обавезно писати). У **уторак ћемо** преко Вајбера у 11 сати **имати контролни задатак** из службе речи.

2.У уторак, 26.05. погледати РТС час на коме ће се обрадити „ Биберче“ Љубише Ђокића ( Ко нема РТС3 може да прочита из Читанке, стране 192-197)После одгледаног часа треба одговорити на следеће :

 а) Који књижевни род је у питању?

 б) Којој књижевној врсти припада дело?

 в) Која је тема?

 г) Како бисте драму Биберче завршили на свој начин?

„ Биберче“, Љубише Ђокића је адаптација народне бајке „Биберче“. Шта то значи ? Адаптација је прерада неког прозног или поетског текста књижевног дела за позоришно, филмско , радијско или **телевизијско извођење.**Књижевнодело адаптирају **драмски писци, драматург и редитељ**. Они се труде да се не наруши суштина уметничког дела, његове одлике, идеје и поруке.

Љубиша Ђокић је драмски писац и позоришни редитељ ☺.

А сада ћемо се упознати са одликама драме . Драма се дели на **чинове**.Саставни делови чина су :**призори (појаве**) и **слике (сцене**).

**Слика (сцена)** је најмања тематска јединица у развоју драмске радње. Обично означаву промену позорнице унутар једног чина као места радње.

**Појава (призор**) карактерише промена лица (глумаца) на позорници (на пример, улазак једног и излазак другог лица, тј. глумца).

**Драмска радња (развој** догађаја) основ је сваке драме. Одвија се кроз **дијалог** (разговор два или више лица).

Фазе у развоју **драмске радње** су : експозиција, заплет, кулминација, перипетија и расплет.

Најважније је , за сада, да умемо да препознамо драму и да је разликујемо од епике и лирике ☺.

 Домаћи задатак

Допуни реченице :

\_\_\_\_\_\_\_\_\_\_\_ је део драмског текста који представља тематску и драматуршку целину. Књижевно дело намењено сценском извођењу у позоришту назива се \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

3. Подвуци како се назива подвучени део у наведеном одломку из драме за децу „Биберче“ и **објасни** **шта то значи** .

ДИВНА

(*Покрије лице рукама* )

Појешће на ала.( *смех але*)

Биберче

*(узме мач у другу руку* *)*

Сад се чувај!...( *напада;ала се брани* )

монолог дидаскалије дијалог драмско лице

4. Прочитати одломак из Читанке „**Робинсон Крусо**“ Данијел Дефо ( стране 217-223) и напиши следеће :

а) Одреди књижевни род.

б) Одреди књижевну врсту.

в) Напиши која је тема дела.

г) До каквих сазнања је дошао наш јунак? Чему вас је он научио ?

д) Која је порука дела?

 Домаћи ми шаљете у суботу, 30. маја на имејл адресу :viktorija \_agape@hotmail.com

 Хвала ☺